**UPUTE ZA UPIS U OČEVIDNIK SAKUPLJAČA I OPORABITELJA**

**(ZA OPORABITELJA)**

Zakonom o gospodarenju otpadom („Narodne novine“, broj 84/21), u daljnjem tekstu Zakon, člankom 46. stavkom 1. određeno je da nadležno tijelo županije odnosno Grada Zagreba vodi Očevidnik sakupljača i oporabitelja.

Na temelju članka 46. stavka 4. Zakona u Očevidnik sakupljača i oporabitelja upisat će se  pravna osoba ili fizička osoba – obrtnik, koja podnese zahtjev za upis putem mrežne aplikacije Registra djelatnosti gospodarenja otpadom ili pisanim putem, koja je:

1. sakupljač otpada ako raspolaže skladištem otpada za koje je izdan akt kojim se dozvoljava uporaba i financijskim jamstvom u skladu s člankom 36. Zakona i

2. oporabitelj ako raspolaže uređajima i opremom za oporabu otpada, građevinom u kojoj se obavlja oporaba za koju je izdan akt za uporabu sukladno propisu kojim se uređuje gradnja te financijskim jamstvom sukladno članku 36. Zakona.

Sukladno članku 46. stavku 5. Zakona zahtjev za upis u Očevidnik sakupljača i oporabitelja rješava nadležno tijelo županije odnosno Grada Zagreba prema adresi skladišta odnosno građevine u kojoj se obavlja oporaba otpada.

Napomena: Kako upis u Očevidnik sakupljača i oporabitelja (za oporabitelja) još nije implementiran u aplikaciju Registra djelatnosti gospodarenja otpadom zahtjevi za upis u Očevidnik sakupljača i oporabitelja (za oporabitelja) se u prijelaznom razdoblju zaprimaju pisanim putem.

**Sadržaj zahtjeva za upis u Očevidnik sakupljača i oporabitelja (za oporabitelja)**

Sukladno članku 26. stavku 2. točki 1. Pravilnika o gospodarenju otpadom („Narodne novine“, broj 106/22), u daljnjem tekstu Pravilnik, zahtjev za upis u Očevidnik sakupljača i oporabitelja (za oporabitelja) sadrži:

– podatke o podnositelju zahtjeva

– popis postupaka gospodarenja otpadom iz Dodatka VII. Pravilnika s opisom tehnoloških procesa, opreme i uređaja, te kapacitetom oporabe

– vrste i količine otpada koje će se oporabljivati i koje će nastajati oporabom

– podatke o lokaciji na kojoj će se obavljati oporaba (adresa, katastarska općina i čestica)

* način ispunjavanja općih uvjeta gospodarenja otpadom iz članka 13. Pravilnika i posebnih uvjeta gospodarenja otpadom iz članaka 14., 15., 16., 17., 18. i 19. Pravilnika

– obrazloženje o recikliranju iz kojega je razvidno da li postupak gospodarenja otpadom udovoljava definiciji recikliranja te da li se postupkom gospodarenja otpadom koristi otpad umjesto primarne sirovine u sklopu proizvodnog procesa čime za nastali proizvod nije potrebno ukidati status otpada u posebnom postupku, a svrha proizvodnog procesa nije gospodarenje otpadom već proizvodnja proizvoda iz primarne sirovine koja nije otpad, a recikliranjem otpad zamjenjuje dio ili u cijelosti primarnu sirovinu,

– obrazloženje o pripremi za ponovnu uporabu iz kojega je razvidno da li postupak gospodarenja otpadom udovoljava definiciji pripreme za ponovnu uporabu i

– obrazloženje iznosa financijskog jamstva.

**Zahtjev se predaje na obrascu kojeg možete zatražiti putem e-pošte** **paluncic@zadarska-zupanija.hr** **ili mara.zelic****@zadarska-zupanija.hr****. Ovjereni zahtjev za upis u Očevidnik sakupljača i oporabitelja (za oporabitelja) zajedno s potrebnom dokumentacijom dostavlja se poštom na adresu: Zadarska županija, Upravni odjel za prostorno uređenje, zaštitu okoliša i komunalne poslove, B. Petranovića 8, 23000 Zadar.**

**Prilozi koji se dostavljaju uz zahtjev:**

* **dokaz o raspolaganju uređajima i opremom za oporabu otpada**
* **dokaz o raspolaganju građevinom u kojoj se obavlja oporaba (vlasnički list i kad je potrebno ugovor o zakupu sa zemljišnoknjižnim vlasnikom)**
* **akt za uporabu sukladno propisu kojim se uređuje gradnja**
* **financijsko jamstvo sukladno članku 36. Zakona s obrazloženjem iznosa**